Kvennaferð til MarokkóLangar þig til að kynnast nýjum menningarheim ? Upplifðu dásamlega daga með okkur í ævintýralandinu Marokkó , skemmtilegan félagsskap , góðan mat , surf á stöndinni , úlafaldaferð í sólarlaginu , léttar göngur , jóga og teygjur í lok göngu og bara almenna gleði . Marokkó er sannkallað ævintýraland og í þessari ferð kynnumst við fjölbreyttum hliðum landsins . Við fljúgum til borgarinnar Marrakech þar sem framandi menning og mannlíf , iðandi markaðir og fallegar byggingar fylla skilningarvitin . Við ferðumst upp í Altasfjöllin , förum í gönguferðir í mögnuðu fjallalandslagi og síðast en ekki síst dveljum við í fallega strandbænum Essaouira þar sem við förum í gönguferðir , kynnumst brimbrettum , úlföldum og menningu Berba . Förum í baðhús ( haman ) , jóga og borðum góðan mat . Gist verður á góðum gistiheimilum og hótelum ( Riad ) í 2ja manna herbergjum með baði . Þessi ferð er fyrir allar ævintýraþyrstar hressar konur í sæmilegu formi og við getum lofað frábærum dögum í skemmtilegum félagsskap . Ferð hefst í Marrakech 21. september 2020 Ferð líkur í Marrakech 29. september 2020 Verð : 238.000 kr , miðað við 2 í herbergi . Innifalið : Íslensk leiðsögn þeirra Emelíu og Kristínar JónuAkstur til og frá flugvelli í MarrakechGisting í 2ja manna herbergjum með baði , morgunverð og kvöldverð í 2 nætur á hóteli í MarrakechGisting í 2ja manna herbergjum með baði og fullu fæði í 2 nætur á gistiheimili í Ait Souka AtlasfjöllunumGisting í 2ja manna herbergjum með baði og morgunverð í 4 nætur á hóteli í EssaouiraAllur akstur í MarokkóLeiðsögn staðarleiðsögumanns í Atlasfjöllunum og EssaouiraÚlfaldaferð , brimbretta kennsla , hádegisverður í heimahúsi í Essaouira , jóga og gönguferðir Ekki innifalið : Flug til og frá Marrakech er ekki innifalið , en við getum aðstoðað við val á flugiÞjórfé til staðarleiðsögumannaDrykkir og annar matur en sá sem kemur fram í innifalið Dagur 1 - Keflavík – MarrakechÞegar við lendum á flugvellinum í Marrakesh tekur staðarleiðsögumaður á móti okkur . Það er stuttur akstur inn í borgina þar sem við gistum í fallegu hóteli ( Riad ) innan borgarmúra gamla miðbæjarins ( medina ) . Kvöldverður á hótelinu er innifalinn . Dagur 2 -Marrakech - Aït Souka / ImlilEftir morgunverð yfirgefum við Marrakesh í bili og ökum sem leið liggur upp í Altasfjöllin , til lítils þorps sem kallast Ait Souka . Ferðin tekum um það bil 2 klst og liggur leiðin um kræklótta fjallavegi í fallegu landslagi . Á leiðinni stoppum við og skoðum samvinnufélag kvenna sem vinna olíu og snyrtivörur úr arganhnetum en argantrén eru einstök fyrir Marokkó . Þorpið okkar kúrir ásamt mörgum litlum þorpum í fjallshlíðinni í fallegum dal . Fólkið sem byggir þetta svæði kallast Berbar og heyja erfiða lífsbaráttu í 1800 metar hæð yfir sjávarmáli . Yfir ferðamannatímann iða þessi litlu þorp af lífi því héðan liggur gönguleið á hæsta topp Norður Afríku , Toubkal . Þegar við komum á gistiheimlið fáum við tesopa að hætti Marokkóbúa og hádegisverð . Í eftirmiðdag munum við svo fara í gönguferð um nágrenni þorpsins og gera nokkar góðar jógateygjur fyrir kvöldmat . Gist verður í 2 nætur 2ja manna herbergjum með baði og er allur matur innifalinn . Dagur 3 - Ait SoukaEftir morgunverð förum við í mjög skemmtilega göngu í Toukbal þjóðgarðinum . Við göngum upp að „ steini “ sem er helgur staður múslima og kallast Sidi Chamharouch . Á leiðinni fygljum við heimamönnum í pílagrímagöngu en þeir fara upp að „ steini “ í von um að fá bænum sínum svarað . Þetta er auðveld dagsganga í mögnuðu landslagi og á leiðinni er margt að sjá . Meðal annars göngum við í gegnum lítið þorp þar sem heimamenn bjóða okkur heim í mintute . Þessi dagur er skemmtilegt ferðalag um menningu og mannlíf Berbana sem byggja Altasfjöllin . Eftir göngu er að sjálfsögðu jógateygjur og slökun á veröndinni . Dagur 4 - Ait Souka - EssaouiraEftir morgunverð og stutta göngu gegnum þorpin Imlil , sem er stærsta þorpið í dalnum , ökum við til strandbæjarins Essaouira . Ferðin tekum um 4 - 5 klst með hádegisverðarstoppi . Á leiðinni gætum við , ef við erum heppnar , séð geitur uppí tré , en geitur á þessum slóðum eiga það til að klifra upp í Aragantrén til að gæða sér á ávöxtum þeirra . Við komuna til Essaourira förum við á hótelið okkar ( Riad ) þar sem við munum dvelja í 4 nætur . Tími verður til að rölta um miðbæinn eða kíkja aðeins á ströndina . Gist á hóteli í 2ja manna herbergjum með baði . Hádegis - og kvöldverður á eigin vegum . Dagur 5 -EssaouiraÍ dag er ætlunin að fara örlítið út fyrir þægindaramman . Við tökum stefnuna niður á strönd rétt utan við gamla bæinn þar sem við höfum bókað okkur í 2ja tíma brimbrettakennslu . Þetta er mjög hressandi og skemmtileg upplifum fyrir allar , líka þær sem stefna ekki á frama í brimbrettareið . Eftir þessa upplifun eigum við frjálsan tíma það sem eftir lifir dags . Við getum sólað okkur á ströndinni eða gleymt okkur í spennandi verslunum og kaffihúsum gamla miðbæjarins . Það er heilmikil upplifun að rölta um þröngar göturnar . Hér er allt iðandi af mannlífi , mörkuðum , kaffihúsum , baðhúsum ofl en hér eru ferðamenn öruggir og þeim vel tekið . Í lok dags getum við átt notalega stund á þakverönd hótelsins . Gist á hóteli í 2ja manna herbergjum með baði . Hádegis - og kvöldverður á eigin vegum . Dagur 6 -EssaouiraEftir morgunverð ætlum við í skemmtilega dagsferð . Staðaleiðsögumaður mun leiða okkur í göngu um ótrúlega fallegt strandsvæði nálægt Essaouira . Við kíkjum meðal annars á brimbretta þorp þar sem brimbrettafólki alls staðar að úr heiminum koma saman því hér eru öldurnar með þeim stærstu og bestu í heimi til að sörfa . Einnig verður okkur boðið í tesopa hjá Berberfjölskyldu . Gist á hóteli í 2ja manna herbergjum með baði . Kvöldverður á eigin vegum . Dagur 7 -EssaouiraÍ dag ætlum við að rölta saman um bæinn . Við kíkjum á höfnina , sem er iðandi af lífi ( máfum , slori og köttum ) því þar selja sjómenn afla sinn og förum í soukið ( markaðinn ) . Eftir hádegi er frjáls tími og er upplagt að skella sér í nudd í einu af skemmtilegu baðhúsunum ( haman ) , gleyma sér í miðbænum eða sóla sig á ströndinni . Í lok dags hittumst við svo til að klifra á úlfaldabak og ríða inni í sólarlagið . Gist á hóteli í 2ja manna herbergjum með baði . Kvöldverður á eigin vegum . Dagur 8 - Essaouira - MarrakechEftir morgunverð kveðjum við Essaouira með söknuði og við tekur 2ja tíma akstur til Marrakesh . Marrakesh er sögufræg borg sem stofuð var 1062 og festi sig fljótt í sessi sem menningar , trúar - og viðskiptamiðstöð fyrir Maghreb og Afríku sunnan Sahara . Við hittum leiðsögumann sem mun leiða okkur um völundarhús gamla miðbæjarins og soukið ( markaðinn ) . Hér munu öll okkar skynfæri fá ofskömmtun örvunnar og hér er ótrúlega auðvelt að villast svo við munum halda hópinn . Við gistum á hóteli ( Riad ) í 2ja manna herbergjum með baði og er kvöldmatur innifalinn . Dagur 9 - Marrakech – KeflavíkÆvintýri í Marokkó er á enda og dagurinn fer í flug heim . Akstur á flugvöllinn . Morgunverður